Bakkebø kirke

Bakkebø kirke er en korskirke fra 1960 i Eigersund kommune, Rogaland fylke. Bygget ble tegnet av arkitektene Arnstein Arneberg og Olav S. Platou, og kirken ble innviet 29. mai 1960. Den har 400 sitteplasser. Byggverket er i betong. Bakkebø kirke ble bygget som en del av den nå nedlagte Bakkebø sentralinstitusjon for psykisk utviklingshemmede. Etter HVPU-reformen ble den overført til kommunen og brukes til en månedlig gudstjeneste samt konfirmasjonsundervisning. Altertavlen er utformet av Arneberg, skåret av Sven Valevatn og malt av Anders Ragnvald Andersen. Den har fire nisjer med evangelistfigurer og i midten et bilde malt av Harald Kihle. Orgelet er bygget av Jehmlich Orgelbau i 1974, og de to klokkene er støpt av Olsen Nauen Klokkestøperi. Referanser Eksterne lenker Artikkel på Dalane Folkemuseums temasider om Bakkebø Arkivert 20. november 2018 hos Wayback Machine. Eigersund kyrkjelege fellesråd – Bakkebø kirke (no) «Bakkebø kirke». Kirkesøk. Den norske kirke. (no) «Bakkebø kirke». Kulturminnesøk. Riksantikvaren – Direktoratet for kulturminneforvaltning. Egersund – Uoffisiell hjemmeside – litt om Bakkebø